Gompieno, bana ba kgaoganngwa le bommèmogolo le borremogolo ke go bo ba nna kgakala thata le bone. Mo godimo ga moo, malapa a mantsi a thubilwe ke tlhalo. The Toronto Star e ne ya bega gore “bommèmogolo le borremogolo le bone ba ka nna ba amiwa ke tlhalo ka tsela ya gore ba thibelwe go bona bana ba bana ba bone ba ba ba ratang.” Mo mabakeng a mangwe, bothata ke gore basha ba bantsi ga ba lebe batho ba ba godileng ka tsela e e siameng, ba ba tsaya e le batho ba ba fetilweng ke nako, e bile ba sa kgatlhegele dilo tse bone ba di kgatlhegelang. Matswela e nna afe? Basha ba bantsi ga ba tlwaelana le bommaabonemogolo le borraabonemogolo ka tsela e ba ka bong ba ba tlwaetse ka yone. Batho ba na le segakolodi. Seo se boammaaruri ka gonne fa batho ba ntlha e bong Adame le Efa ba sena go leofa, ba ile ba iphitlha. Seno se ne se bontsha gore digakolodi tsa bone di ne di ba tshwenya. Batho ba digakolodi tsa bone di sa thapisiwang sentle ba ka tshwantshiwa le sekepe se se dirisang khampase e e sa berekeng. Fa kapotene wa sekepe a tsaya loeto ka khampase e e sa berekeng a ka nna a feleletsa a latlhegile. Diphefo le makhubu a lewatle di ka dira gore sekepe se tswe mo tseleng. Mme fa kapotene a dirisa khampase e e berekang sentle a ka kgona go fitlha kwa a yang gone. Re ka tshwantsha digakolodi tsa rona le khampase e e berekang sentle. Digakolodi tsa rona di kgona go re kaela gore ke eng se se siameng le se se sa siamang. Ka jalo, gore digakolodi tsa rona di kgone go re kaela, re tshwanetse go di thapisa gore di bereke sentle. Fa segakolodi sa motho se sa thapisiwa sentle, ga se ka ke sa mo thiba fa a dira sengwe se se phoso. (1 Tim. 4:1, 2) Segakolodi se se ntseng jalo se ka nna sa dira gore a dumele gore “bosula ke molemo.” w18.06 16 ¶1-3